ཁ་ཆེའི་ཆོས་ཚོགས་དེའི་སྤྱི་ཁྱབ་དྲུང་ཆེ་མཱ་ཌཱ་ནེ་ལགས་ཀྱིས་སྐར་མ་བཅུ་ཙམ་རིང་གསུང་བཤད་གནང་སྐབས།དེ་རིང་འདིར་སྨྱོང་གནས་ཀྱི་ཉིན་མཐའ་མར་ཚང་མ་འདིར་དགྱེས་འཛོམས་གནང་བར་འཚམས་འདྲི་དང་སྦྲགས།ང་ཚོ་འདིར་འདུ་འཛོམས་བྱེད་དགོས་པའི་དམིགས་ཡུལ་གཙོ་བོ་ནི།ཕན་ཚུན་མཉམ་མཐུན་དང་།ཕན་ཚུན་མཉམ་ལས་བཅས་ཀྱིས་སྤྱི་ཚོགས་བདེ་ཐང་དང་།འཛམ་གླིང་ཞི་བདེ་ཡོང་རྒྱུའི་ཆེད་དུ་ཡིན་སྐོར་དང་།ཧིན་རྡུའི་བླ་ཆེན་སི་ཝཱ་མི་མཆོག་དང་།འབྲི་གུང་༧སྐྱབས་མགོན་མཆོག་རྣམ་གཉིས་ཀྱི་མཛད་པར་བསྔགས་བརྗོད་ཞུས་པ་དང་།ལྷག་པར་འབྲི་གུང་༧སྐྱབས་མགོན་མཆོག་ནས་ལྗང་སྒྱུར་རང་སྒྱུར་གྱི་མཛད་རྗེས་ལ་ཆེ་བསྟོད་ཆེན་པོ་ཞུས།གསུང་བཤད་གྲུབ་རྗེས་སི་ཝཱ་མི་མཆོག་དང་འབྲི་གུང་༧སྐྱབས་མགོན་མཆོག་རྣམ་གཉིས་ལ་ཐུགས་རྗེ་ཆེ་ཞུའི་མེ་ཏོག་གི་ཆུན་བོ་ཕུལ་ཡོད་པ་དང་།འབྲི་གུང་༧སྐྱབས་མགོན་མཆོག་ནས་བཀྲིས་རྟགས་བརྒྱད་བུམ་གཟུགས་ཀྱི་ཞལ་ཐང་ཞིག་བཅས་ཕུལ་གནང་མཛད་དེ་བླ་ཆེན་ཞལ་འཛོམས་ཀྱི་སྐུ་པར་བསྒྲོན་རྗེས།ཁ་ཆེའི་ཐུན་མིན་གྱི་གསོལ་སྟོན་རྒྱས་པ་ཞིག་བཀྱགས་ནས་མཛད་སྒོ་གྲོལ་ཡོད་འདུག